2023 m. NATO viršūnių susitikimas

**2023 m. Vilniaus NATO viršūnių susitikimas** () – kasmetinis NATO valstybių narių vadovų susitikimas, vykęs Lietuvoje, Vilniuje, 2023 m. liepos 11–12 dienomis.  

## Kontekstas
Sprendimas dėl viršūnių susitikimo priimtas 2022 m. birželio 29 d. 2022 m. Madrido NATO viršūnių susitikime . Sprendimas dėl viršūnių susitkimo datos buvo paskelbtas 2022 m. lapkričio 9 d.

Renginio sąmata buvo apie 40 mln. eurų.

## Lūkesčiai
Tikėtasi, kad susitikime pirmąsyk visateisių narių statusu dalyvaus Suomija ir Švedija. Bet 2023 m. birželio 28 d. Vengrijos parlamentas nukėlė Švedijos narystės ratifikavimą į rudens sesiją, t. y. Vilniuje Švedija netaps NATO nare. O Suomijos prezidentas Sauli Niinistö dalyvavo.

## Temos
Deklaruota renginio darbotvarkės esmė – paramos Ukrainai didinimas, NATO kolektyvinės gynybos poreikiai, prioritetai ir atgrasymo stiprinimas.

### Ukrainos narystė NATO
2023 m. gegužę NATO generalinio sekretoriaus Jenso Stoltenbergo biuro Politikos planavimo grupės vadovė Benedetta Berti teigė, kad susitikime NATO pakartos siekiantis, kad Ukraina ateityje taptų NATO nare. Dėl konkretesnių įsipareigojimų bus diskutuojama.

2023 m. liepos 7 d. J. Stoltenbergas pareiškė besitikintis, kad NATO šalių lyderiai dar kartą patvirtins, kad Ukraina taps NATO nare ir bus sutarta dėl ilgametės pagalbos, užtikrinsiančios Ukrainos kariuomenės sąveiką su NATO. Planuota stiprinti ryšius, įsteigiant NATO-Ukrainos tarybą.

## Įvykiai
### Liepos 4 d.
Pastaroji Lietuvos prezidentė Dalia Grybauskaitė prognozavo:

### Liepos 9 d.
~15 val. surengta kibernetinė ataka. Įsilaužus į prekybos centro „Panorama“ ir vienos lietuviškos regioninės radijo stoties IT sistemas paleista prieš NATO ir ginklų tiekimą Ukrainai nukreipta žinutė, žmonės raginti nekariauti, reikalauti derybų.

### Liepos 10 d.
Turkijos prezidentas Redžepas Tajipas Erdohanas pažadėjo pritarti Švedijos kandidatūrai NATO, jei ES su Turkija atnaujins derybas dėl Turkijos narystės ES. J. Stoltenbergas patvirtino R. T. Erdohano pažadą, kad Turkija ratifikuos Švedijos narystę „kaip įmanoma greičiau“.

### Liepos 11 d.
* 17:42 NATO paskelbė 90-ies pastraipų renginio dalyvių pareiškimą ():
** Atsisakoma Ukrainai suteikti *narystės veiksmų planą* (), t. y. nedidelę namų užduotį, reiškiančią neišvengiamą tapimą NATO nare.
*** Pažadėta jo nereikalauti, bet nenumatyta kada/kaip Ukraina taps NATO nare. T. y. nutarimas nieko nesaisto.
** NATO rems Ukrainos suartėjimą su Aljansu: teiks išplėstinius politinės/praktinės paramos paketus, įsteigs NATO-Ukrainos tarybą (pagal analogiją su NATO-Rusijos taryba).
** Pakartota, NATO nepripažins Rusijos įvykdytos Ukrainos aneksijos, neleis išsisukti Rusijos karo nusikaltėliams.
*** Kitos šalys raginamos nepadėti Rusijai, pasmerkti padedančius.
** Pakartojo labiau saugotis, t. y. pernykščius (Madrido viršūnių susitikimo) nutarimus – išskleisti daugiau karių NATO rytuose. Kiekis gali didėti iki brigados (3~5 tūkst. karių).
** 2024 m. renginys bus Vašingtone, 2025 m. – Nyderlanduose.
* Po 18 val. Ukrainos prezidentas Volodymyras Zelenskis su Lietuvos prezidentu G. Nausėda pasirodė renginyje Lukiškių aikštėje. V. Zelenskis dėkojo už reikšmingą paramą Rusijos užpultai Ukrainai ir stiprų palaikymą Ukrainos NATO siekiui.

### Liepos 12 d.
* Pirmąsyk susirinko išvakarėse suburta NATO-Ukrainos taryba.

* 19:45 VU Didžiajame kieme JAV prezidentas Dž. Baidenas pasakė kalbą.

* Po renginio „Telegram“ kanale įsilaužėliai, pasivadinę „Iš Rusijos su meile“, paviešino renginio organizavimo dokumentus. Jie nebuvo slapti, bet juose figūravo duomenys apie apsaugą ir saugumo priemones, pareigūnų duomenys (pvz. rinktinės „Aras“ snaiperių pavardės) ir naudota ginkluotė, delegacijų maršrutai, renginio saugumo grupės posėdžių protokolai, sprendimai dėl oro erdvės, eismo, Rusijos, Baltarusijos tranzito ribojimų.
** Kibernetinio saugumo specialistas Lukas Apynis tvirtino, kad šie duomenys nebeaktualūs, mat paviešinti po renginio.
** Įvykį tiria Lietuvos kriminalinės policijos biuras.

## Dalyviai

## Kita informacija

* Pirmas Lietuvoje „NATO summit“ renginys.
** Stambus politinis įvykis nepriklausomos Lietuvos istorijoje, dalinai prilygintinas 2013 m. Lietuvos ES pirmininkavimui.
*** Organizatoriai žadėjo 40–50 užsienio delegacijų (~3 tūkst. svečių), 2 tūkst. nevyriausybinių organizacijų atstovų, 3 tūkst. užsienio žurnalistų.

* 2023 m. gegužės 26 d. Vokietijos politikas Borisas Pistoriusas pažadėjo renginiui Vilniuje dislokuoti oro gynybos sistemą MIM-104 Patriot. Liepos pradžioj, po Slovakijoje baigtos misijos įrangai atsilaisvinus, Vilniaus oro uoste, tai atlikta. Karinę instaliaciją apžiūrėjo prezidentas G. Nausėda.

* 2023 m. gegužės 31 d. Vidaus reikalų ministerija pranešė, kad per renginį savaitei atkurs valstybės sienos kontrolę.

* 2023 m. birželį Vilniaus miesto taryba nutarė per renginį miesto viešuoju transportu nevykdyti keleivių kontrolės.

* 2023 m. liepos 7–13 d. Lietuvos ore taikyti orlaivių eismo apribojimai. Drausti civilinės aviacijos, oro balionų ir dronų skrydžiai.
** 2023 liepos 11 d. 12:00 – liepos 12 d. 14:00, t. y. per renginį:
*** Uždarytas Vilniaus oro uostas;
*** Uždraustas nesankcionuotas orlaivių eismas 30 km spinduliu aplink „Litexpo“;
*** Virš Vilniaus patruliavo Bundesvero sraigtasparnių Eurocopter poros.

## Galerija
### Liepos 11 d.

President Biden visit the Presidential Palace in Vilnius before the NATO Summit (4).jpg|JAV prezidentas atvyko į Lietuvos prezidentūrą
President Biden visit the Presidential Palace in Vilnius before the NATO Summit (2).jpg|JAV prezidentas apžiūri Lietuvos kariuomenės Garbės sargybos kuopą
President Biden visit the Presidential Palace in Vilnius before the NATO Summit (3).jpg|JAV ir Lietuvos prezidentų susitikimas
President Biden visit the Presidential Palace in Vilnius before the NATO Summit (1).jpg|JAV prezidentas pasirašo prezidentūros svečių knygoje
President Biden held talks with President Nauseda of Lithuania at the Presidential Palace before the NATO Summit.jpg|JAV ir Lietuvos prezidentų pokalbis prezidentūros Mėlynojoje salėje
President Biden met with NATO Secretary General Stoltenberg shortly before the 2023 NATO Summit.jpg|JAV prezidentas ir NATO generalinis sekretorius
Pedro Sánchez at the first day of the 2023 NATO Summit.jpg|Renginio dalyviai
Vrh zveze NATO v Vilni (53040708536).jpg|Socialinis renginys moterims (Valdovų rūmai)
Damski program ob robu Vrha zveze NATO (53038863288).jpg|LDM vadovas Arūnas Gelūnas veda socialinį renginys moterims (NDG)
NATO Summit, Vilnius.P061598-468364.jpg|Lietuvos prezidentūra šventinės vakarienės metu
NATO Summit, Vilnius.P061598-218540.jpg|Svečius pasitinka Lietuvos prezidentas
Prime Minister Rishi Sunak attends NATO summit (53038555112).jpg|Svečiai renkasi į prezidentūrą šventinės vakarienės
Vrh zveze Nato v Vilni (53039231714).jpg|Vakarienės šeimininkai ir Slovėnijos premjeras su ponia
-i---i- (53040441170).jpg|Vakarienės svečių bendra nuotrauka


### Liepos 12 d.

Fumio Kishida at the 2023 NATO summit meeting Day 2 (5).jpg|Pagrindinė posėdžių salė (Litexpo 5 salė)
Fumio Kishida and leaders of the Baltic states at the sidelines of the 2023 NATO Summit.jpg|Japonijos ir Baltijos šalių premjerai
NATO Summit, Vilnius.P061598-631772.jpg|EK pirmininkė
Prime minister Rishi Sunak attends the NATO Summit in Lithunia (53041331468).jpg|D. Britanijos premjero aplankas su Karolio III karališkąja monograma
Prime minister Rishi Sunak attends the NATO Summit in Lithunia (53040531950).jpg|D. Britanijos premjeras su Prancūzijos prezidentu
NATO Summit, Vilnius.P061598-24309.jpg|EK pirmininkė ir Turkijos prezidentas
Fumio Kishida at the AP4 Summit Meeting at the sidelines of the 2023 NATO Summit (2).jpg|Azijos-Ramiojo vandenyno partnerių (AP4) susitikimas 
Prime minister Rishi Sunak attends the NATO Summit in Lithunia (53040913650).jpg|Prieš NATO-Ukrainos tarybą
Fumio Kishida and Gitanas Nausėda at the sidelines of the 2023 NATO Summit.jpg|Japonijos premjeras su Lietuvos prezidentu
President Biden met with President Zelenskyy of Ukraine at the sidelines of 2023 NATO Summit.jpg|Ukrainos ir JAV prezidentų susitikimas
NATO Summit, Vilnius.P061598-33801.jpg|Renginio baigiamoji kalba
Pedro Sánchez at a press conference after the 2023 NATO Summit (2).jpg|Apibendrinamoji Ispanijos premjero spaudos konferencija


## Šaltiniai